**Tõnis Palts** (s. 29. maaliskuuta 1953 Kuressaare) on virolainen yrittäjä ja poliitikko. Hän on toiminut Tallinnan pormestarina ja valtiovarainministerinä 2000-luvun alkupuoliskolla ja edusti Reformipuoluetta.

Valmistuttuaan lukiosta Tõnis Palts opiskeli radiotekniikkaa Tallinnan ammattikorkeakoulussa vuosina 1971-1976. Vuoteen 1987 asti hän työskenteli valtion omistamassa kalastusyrityksessä, jossa hän viime vaiheessa toimi viestintäosaston johtajana. Sen jälkeen hän oli vuoden ajan hankintaosaston johtaja.

Viron itsenäistymisen myötä Palts perusti tietoliikennealan yrityksiä, joiden myötä hänestä tuli Viron rikkaimpia. Vuosina 1993-1999 hän oli mukana matkapuhelinyritys Levicom Cellular AS:n hallituksen jäsenenä ja toimitusjohtajana. Vuosina 1996-2001 hän toimi teleoperaattori AS Ritabellin ja Tallinnan kaapelitelevisioyhtiön hallituksen puheenjohtajana ja vuosina 1999-2002 Levicom BroadBandin hallituksen puheenjohtajana. Palts yhtenä suurimpana omistajana myi Levicomin ja Ritabelin omistuksiaan ruotsalaiselle telejätille Tele2:lle 2000-luvun alussa, joka on ollut hänen varallisuutensa pohjana.

Liikejohtotehtäviensä jälkeen Palts siirtyi politiikkaan. Hän liittyi Res Publica-puolueeseen ja toimi myös puolueen suurena rahoittajana. Vuoden 2001 aikana kesäkuu-joulukuu 2001 Tallinnan pormestarina. Keskustapuolueen voitto Tallinnan kaupunginvaltuustovaaleissa pakotti Paltsin eroamaan ja nosti Keskustan vahvan miehen Edgar Savisaaren kaupungin johtoon. Hän toimi valtakunnan politiikassa sen jälkeen, ja hänestä tuli huhtikuussa 2003 Partsin hallituksen valtiovarainministeri, jossa tehtävässä hän toimi puolen vuoden ajan lokakuuhun 2003. Tällöin käynnistyneet tutkimukset ja syytteet Paltsin liiketoimien mahdollisista veroepäselvyyksistä pakottivat hänet eroamaan valtiovarainministerin tehtävästä. Hänet valittiin syyskuussa 2003 suurella äänimäärällä riigikogun jäseneksi, jossa tehtävässä hän toimi lokakuuhun 2004. Sen jälkeen hänestä tuli uudelleen Tallinnan pormestari, jossa tehtävässä hän toimi marraskuuhun 2005. 

Sen jälkeen Tõnis Palts palasi yritysmaailmaan palaten vielä yhden vaalikauden riigikogu-edustajaksi vuonna 2011 Isänmaan ja Res Publican liitto (IRL) -puolueen riveissä. Yritystoiminnassa hän sijoitti mm. Ukrainaan taksiliiketoimintaan. Lisäksi hänellä oli maaomaisuutta Venäjän miehittämällä Krimin alueella.

Lähteet
-------

1. 1 2  Sulev Vedler: Tõnis Paltsi imeline pääsemine: ärimees oli pankroti äärel, kuni saabus rahalaev mitmesaja miljoni krooniga  22.8.2019. Express. Viitattu 18.2.2021. (viroksi)
2. ↑  Urmas Tooming: Kolmas GSM-võrk käivitub esmaspäeva hommikul  26.4.1997. Postimees. Viitattu 18.2.2021. (viroksi)
3. ↑  Jukka Rislakki: Savisaaresta Tallinnan kaupunginjohtaja  14.12.2001. Helsingin Sanomat. Viitattu 18.2.2021.
4. ↑  Andrus Karnau: Tõnis Palts seletab rahandusministri ametist loobumist tema vastu suunatud süsteemsete isiklike rünnakutega  19.9.2003. Saarlane. Viitattu 18.2.2021. (viroksi)
5. ↑  Kaja Kunnas: Tallinnan kaupunginjohtaja Edgar Savisaar erotettiin  15.10.2004. Helsingin Sanomat. Viitattu 18.2.2021.
6. ↑  Taylor & Francis Group: *The Europa World Year Book 2004 - Volume I*, s. 1588. London and New York: Europa Publications, 2004. ISBN 1-85743-253-3. (englanniksi)
7. ↑  Andrus Karnau: Res Publica kunagine alussammas Tõnis Palts võib loobuda riigikogu valimistel kandideerimisest  15.11.2014. Lääne Elu. Viitattu 18.2.2021. (viroksi)
8. ↑  Tõnis Palts kaotas kõik Krimmi rajatised  25.8.2017. Saarte Hääl. Viitattu 18.2.2021. (viroksi)

Aiheesta muualla
----------------

* Kuvia tai muita tiedostoja aiheesta **Tõnis Palts** Wikimedia Commonsissa

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF
* WorldCat

 |

 |